Kako smo nadmašili znanost: Učenici OŠ Nedelišće uzgojili „Zeleni štit“ protiv prirodnih katastrofa! 🌍🌲
U školskoj godini 2025./2026., hodnici Osnovne škole Nedelišće postali su portal za budućnost. Pod vodstvom mentorice Karmen Habijan Buza, prof. savjetnice, učenici dodatne nastave matematike 7. razreda lansirali su se u prestižni međunarodni eTwinning projekt "Zeleni štit".

Naša se škola s učenicima dodatne nastave 7. razreda s ponosom uključila u međunarodni eTwinning projekt "Mathematical Modeling of Nature: The Equation of Patience and the Green Disaster Shield" (Matematičko modeliranje prirode: Jednadžba strpljenja i zeleni štit od katastrofa). Zajedno s vršnjacima iz Turske, Italije i Španjolske, naši su učenici krenuli na uzbudljivo putovanje – od obične sjemenke do snažne mlade sadnice koja će jednoga dana štititi naš planet. 

A rezultati? Doslovno su iznad svih znanstvenih očekivanja! 

Kada se spoje matematika, biologija i ljubav 💚
Na samom početku projekta postavljen je znanstveni model prema kojem se očekivalo da će tek 18% posijanih sjemenki uspješno dosegnuti fazu mlade sadnice. Međutim, naši mali ekolozi i matematičari u suradnji s partnerima pokazali su da teorija ne može predvidjeti snagu truda i pažnje. 

U laboratoriju prirode, učenici su pratili točan matematički i biološki protokol kroz 7 ključnih timskih faza: 

1. Odabir najboljeg sjemena pomoću "plutajućeg testa" (zdrave sjemenke potonu, prazne plutaju). 

2. Čišćenje, sušenje i pažljivo označavanje. 

3. Hladna stratifikacija – trik s držanjem sjemenki u hladnjaku kako bi ih se "probudilo", što je ubrzalo klijanje za čak 33% (proklijale su za samo 10 umjesto 15 dana)! 

4. Sjetva u kontejnere na idealnu dubinu od oko 1 cm. 

5. Svakodnevna briga o svjetlosti, vlazi i provjetravanju kako bi se spriječila pojava plijesni. 

6. Presađivanje u duboke vreće (od 25 cm) kako bi korijen stabljike imao dovoljno prostora za rast. 

7. Očvršćivanje biljaka – priprema sadnica na vanjske uvjete (vjetar i sunce) prije konačne sadnje. 

Brojke koje fasciniraju: Nadmašili smo u projektu teoriju 4 puta! 📈
Statističko izvješće nakon projekta od 21. lipnja 2026. donosi nevjerojatne podatke: 

· Od ukupno 600 prikupljenih sjemenki, uspješno je proklijalo njih čak 550 (91,7%). 

· Unatoč ranim gubicima i pokojem napadu miševa, u ranoj fazi preživjelo je oko 500 biljčica. 

· Danas imamo preko 450 sadnica viših od 5 cm, što znači da je ukupna stopa uspješnosti projekta iznad 75%! 

To je 4,17 puta bolji rezultat od početnog znanstvenog modela! Čak i u najstrožoj kategoriji, imamo više od 200 iznimno snažnih sadnica u projektu s projektnim partnerima iz Italije, Španjolske i Turske koje su već prerasle 10 cm. Što je najvažnije, nakon prva 3-4 tjedna od sadnje u vrtu – bilježimo 0% gubitaka! Naša škola nije zasadila sadnice u školskom dvorištu već su nam ostale u teglama na balkonu. Vjerujemo da će u budućem našem školskom dvorištu biti zasađen naše rad na projektu.
Tajna uspjeha: Faktor P(ÖI) 🌟
Znanstvenici bi rekli da su za ovo zaslužni vlaga, tlo i huminska kiselina. No, naši učitelji i koordinatori u projektu uveli su novu, pedagošku varijablu u formulu uspjeha: P(ÖI) – Čimbenik učeničkog interesa i ljubavi. 

Upravo su redovito promatranje naših učenika kroz projektne međunarodne timove, njihova brza reakcija na plijesan, pažljivo zalijevanje i osjećaj vlasništva ("ovo je moja sadnica") pretvorili ovaj projekt u čisti trijumf. Kroz praktičan rad učenici su uočili i regionalne klimatske razlike te naučili kako se kalendar sadnje mora prilagođavati prirodi jer su u ova izazovna vremena klimatske promjene različito utjecale na zemlje partnere u projektu, a ne fiksnim datumima kao što je u prošlosti znalo biti. 

Čestitamo svim učenicima i mentorima koji su sudjelovali u izradi ovog jedinstvenog međunarodnog priručnika i izvješća koji je u prilogu ovog projekta. Svaka rječica i svaka posađena sadnica u našem Nedelišću danas stoje kao simbol odgovornosti, suradnje i nade u zeleniju budućnost a vjerujemo jednog dana u dvorištu naše buduće škole! 

"Neka svako sjeme posađeno s pažnjom postane simbol nade za zeleniji svijet." 🌳💚
Detalje o projektu i uvid u zajednički međunarodni TwinSpace profil možete pogledati na ESEP stranici projekta ali i u galeriji slika i našem zajedničkom mini priručniku.
Ova priča ima svoja imena. Oni su digitalni ekološki arhitekti koji su naše škole: Jura Barbić, Ruben Hutinec, Ando Dominić, Jakov Ivanuša, Dean Jalušić, Jakov Kirić, Petar Lesar, Petar Logožar, Matija Mikulić, Jakov Perenc, Anna Tkalec, Franjo Obersnel, Benjamin Branilović, Lana Petran, Maja Dovečer, Bruna Soldat i Sarah Friščić.
Autor: Karmen Habijan Buza, prof. savjetnica
